### Beslutningstema

Gensidig orientering fra henholdsvis  udvalgsformand, forvaltning og udvalgsmedlemmer, der er medlem af diverse råd.

### Sagsfremstilling

1. Orientering fra udvalgsformanden
2. Orientering fra udvalgsmedlemmer, der er medlemmer af diverse råd
3. Orientering fra forvaltningen

Orientering fra forvaltningen:

**Grøn Trepart - indmelding af skitseprojekter til omlægningsplaner**

En milepæl er nu nået i Den Lokale Lokale Trepart (LLT) og Tønder Kommunes arbejde med omlægningsplanerne til Den Grønne Trepart. Den 3. oktober blev der meldt 19 større kollektive lavbunds-/kvælstof-skitseprojekter ind i systemet MARS, hvor alle landets omlægningsplaner monitoreres. Udpegning af skitseprojekterne er baseret på en faglig vurdering, med udgangspunkt i det landsdækkende tørvekort.

Projekterne har været præsenteret på 4 lodsejermøder i august (i Skærbæk, Tønder, [adresse] og [adresse])  og til Konference om Grøn Trepart og arealanvendelse i september. Herefter er de tilrettet inden den formelle indmelding af projekterne i [adresse]. Enkelte lodsejere har også proaktivt henvendt sig om at få projekter i mindre skala skrevet ind i omlægningsplanen.

Der er i samme ombæring identificeret og indregistreret 2 større naturpotentialeområder. Det drejer sig om områder, som man vil arbejde strategisk for at omdanne til større sammenhængende natur over de næste mange år. Disse områder er også indmeldt i [adresse], og vil danne grundlag for Tønder Kommunes arbejde med sammenhængende natur, som led i udmøntningen af Grøn Trepart.

Antal ha landbrugsjord, der med de aktuelt indmeldte skitseprojekter til omlægningsplanerne vil kunne tages ud af drift:

7037 ha til lavbunds/kvælstofprojekter

3974 ha til naturprojekter

Der pågår nu en kvalitetssikringsproces af de indmeldte projekter/omlægningsplanerne i henholdsvis de lokale treparter ([adresse] og Vidå-Kruså) og Styrelsen for Arealomlægning og Vandmiljø (SGAV), før de endelige omlægningsplaner skal godkendes i  udvalg og ultimativt i kommunalbestyrelsen den 18. december 2025.

**Landdistriktsområdets puljer og aktivitetsniveau:**

Der har år til dato været ansøgninger til puljen for vedligehold og drift på i alt 51.000 kr. ud af 150.000 kr. i puljen.

Der har været ansøgninger til udviklingspuljen på i alt 455.000 kr. ud af 530.000 kr. i puljen.

Derudover er der restmidler i puljen for landsbyer med en Lokal Udviklingsplan på næsten 500.000 kr.
Puljen har været udbudt allerede i foråret men de byer, der arbejder med LUP, har endnu ikke gennemført projekterne fra 2024, og har derfor endnu ikke kræfterne til at igangsætte yderligere initiativer, selvom der er flere indsatser beskrevet i de i alt 13 LUP´er i kommunen.
Senest har Arrild i øvrigt præsenteret et udkast til en LUP, der forventes afsluttet inden årsskiftet.

**Dialogmøde 26. november i [adresse]:**

Der er udsendt en foreløbig invitation til årets dialogmøde den 26. november. Forud for den endelige invitation opfordres udvalget til at komme med input til dagsordenens orientering. Ved dialogmødet orienteres om Teknik- og Miljøudvalgets samt Klima-, Vækst- og Udviklingsudvalgets områder. Eventuelle udfordringer drøftes med lokalrådene. Samme aften overrækkes årets initiativpris.

**Ansøgning fra [adresse] om opdatering af LUP:**

Forvaltningen har den 28. september 2025 modtaget en kvalificeret ansøgning fra [adresse] om midler til opdatering af deres LUP.
Danny Bruun har afsluttet mange af de indsatser, der er beskrevet i den kun 4 år gamle LUP og har derfor behov for at opdatere den, ved at afholde opfølgende borgermøder i forlængelse af den igangværende BID-proces. Agerskovs nominering til "årets landsby" har igangsat endnu flere arbejdsgrupper, og det er begrundelsen for, at Agerskov Lokalråd ønsker en opdatering. Nomineringen har betydet at byens mange frivillige er særdeles motiverede for at fortsætte det høje aktivitetsniveau.

I ansøgningsmaterialet beskrives følgende hovedelementer:

• Klimaprojekter: Hver by tæller og ideer der er kommet heraf og udbygning af fjernvarmen.
• Nye fællesskabsinitiativer, bl.a. café på plejecentret.
• Udbygning af området ”Generationernes torv” ved hal/skole som samlingssted for både skole og lokalbefolkning i alle aldre (ønsket om flytning af [adresse] er IKKE en del af dette - og heller ikke en del af den helhedsplan som [adresse] i øjeblikket har sat aktiviteter i gang med)
• Bosætningsstrategi med særligt fokus på udviklingen i forlængelse af etableringen af seniorbofællesskabet, som forventes at frigive en række boliger i byen.
• Udvikling af [adresse] i [adresse]
Formålet med opdateringen er at sikre en samlet retning for Agerskovs udvikling, skabe et bredt og opdateret overblik, som både lokalrådet, kommunen og eksterne fonde kan bruge som reference, samt at understøtte en bæredygtig udvikling, hvor bosætning, erhverv, fællesskab og grøn omstilling går hånd i hånd og bakkes op af de mange frivillige, der knokler for Danny Bruun.

**Tidsplaner for VE projekter**

Se vedhæftede oversigtstidsplaner.

Projekt #8 (VE2022) - Sonja Overgaard - Udgået efter politisk beslutning i august.
Projekt #12 (VE2022) - Solcelleanlæg Tyvse - Udgået efter politisk beslutning i august.
Projekt #21 (VE2022) - Energipark Haved - Politisk behandling udskydes til 2026, grundet at databehandling efter flagermusundersøgelser trækker ud. De nye Bilag IV retningslinjer har medført markant øget data.
Projekt #25 (VE2023) - Ragnhild Gregersen ved [adresse] - Udgået efter politisk beslutning i august.
Projekt #26 (VE2023)  - Ragnhild Gregersen ved Løgumkloster - Udgået efter politisk beslutning i august.

**Supplerende ansøgningsrunde - VE2025**

Projekt #24 (VE2025) - Energipark Tønder Nord er blevet afmeldt af udvikleren af projektet. Projektansøgningen omhandlede 7 vindmøller med en totalhøjde på 150 meter, placeret langs med jernbanen nord for Tønder, ved Rosinfeltvej.
Afmeldingen skyldes fund af havørnerede i umiddelbar nærhed til ønskede vindmølle placering. Se vedhæftede mail for nærmere uddybning.

Forsvaret har opdateret deres kortinformationer på plandata. Der er identificeret 3 projekter indenfor en af deres respektzoner. Projektejere forsøger at afklare med forsvaret, om det har konsekvenser for deres projekter.

**Ny udgave af database til bevaringsværdige bygninger**

KL er ved at etablere en fælleskommunal database for bevaringsværdige bygninger. Hidtil har Slots- og Kulturstyrelsen stået for databasen FBB (fredede og bevaringsværdige bygninger), men de vil lukke den næste år. Derfor har KL igangsat et projekt om en ny udgave, hvor bevaringsværdige bygninger kan registreres. Tønder Kommune deltager i møder omkring indholdet til den nye udgave.

### Indstilling Kommunaldirektøren indstiller,

at orienteringen tages til efterretning.

### Beslutning

Udover ovenstående blev der orienteret om:

* Evaluering af arbejdet med landdistriktsudvikling
* Grøn trepart

Orienteringen taget til efterretning.